Křesćanska lubosć k blišemu je w Hodźiju nětko na zornowcowej tafli dokumentowana, a z tym tohorunja wotrězk serbskich stawiznow wokoliny.
Hodźij (CK/SN). Wopomnjensku taflu za 140lětne skutkowanje spomóžerskeho domu su minjenu sobotu na Darinskej dróze 3 w Hodźiju wotkryli. Wot 1877 hač do 1941 namakachu tam wosyroćeni a wohroženi hólcy nowe doma. „Zo je tónle dom ze srjedźizny křesćanskeho wobydlerstwa nastał, na to směmy hišće dźensa hordźi być“, rjekny Hodźijski farar Christoph Rummel. Wo druhich so starać je po jeho słowach jedna z najwjetšich hódnotow křesćanskeje etiki.
Ideju za taflu měješe čłon Hodźijskeho domizniskeho towarstwa Klaus Kanzler, kiž so wo zwoprawdźenje projekta zaměrnje prócowaše. Stawizny spomóžerskeho domu su ze 150lětnym diakoniskim dźěłom w Hornjej Łužicy wusko zwjazane. W zwisku z jubilejomaj chce Hodźijske domizniske towarstwo klětu dokumentaciju wudać.
szl_Latn szl_Latn pol_Latn